ব্যাংক থেকে টাকা নিয়ে ফেরত না দেওয়ার প্রবণতা বাড়ছে। ফলে হু হু করে বাড়ছে খেলাপি ঋণ। গত কয়েক বছর ধরে ব্যাংক খাতে সুশাসন না থাকায় এ প্রবণতা বাড়ছে বলে অভিমত বিশেষজ্ঞদের। বাংলাদেশ ব্যাংকের তথ্য অনুযায়ী, ২০১১ সালের শেষে খেলাপি ঋণের পরিমাণ ছিল ২২ হাজার ৬৪৪ কোটি টাকা। ২০১৭ সাল শেষে তা দাঁড়িয়েছে ৭৪ হাজার ৩০৩ কোটি টাকায়। অর্থাৎ ছয় বছরে খেলাপি ঋণ বেড়েছে ৫১ হাজার ৬৫৯ কোটি টাকা। খেলাপি ঋণ অব্যাহতভাবে বাড়ায় উদ্বিগ্ন হয়ে পড়েছে খোদ বাংলাদেশ ব্যাংক।